b"\n_START_ARTICLE_\nOxynoemacheilus tongiorgii\n_START_SECTION_\nEtimologia\n_START_PARAGRAPH_\nL'ep\xc3\xadtet tongiorgii fa refer\xc3\xa8ncia a Paolo Tongiorgi de la Universitat de M\xc3\xb2dena, el qual, a banda d'\xc3\xa9sser coeditor de la Italian Journal of Zoology, va ajudar en l'edici\xc3\xb3 final del volum especial en qu\xc3\xa8 apareix la descripci\xc3\xb3 d'aquesta esp\xc3\xa8cie.\n_START_SECTION_\nDescripci\xc3\xb3\n_START_PARAGRAPH_\nEl cos, curt, fa 2,4 cm de llarg\xc3\xa0ria m\xc3\xa0xima. 3 espines i 8 radis tous a l'aleta dorsal. 3 espines i 5 radis tous a l'anal. Aletes pectorals amb 2 espines i 9-9 radis tous. Pelvianes amb 16-16 radis tous. Aleta caudal m\xc3\xa9s o menys truncada. Filera de petites escates al llarg de la meitat dels flancs del cos. Llavis arrufats, especialment l'inferior. Les dues v\xc3\xa0lvules de la bufeta natat\xc3\xb2ria ben unides. L\xc3\xadnia lateral cont\xc3\xadnua.\n_START_SECTION_\nH\xc3\xa0bitat i distribuci\xc3\xb3 geogr\xc3\xa0fica\n_START_PARAGRAPH_\n\xc3\x89s un peix d'aigua dol\xc3\xa7a, demersal i de clima subtropical, el qual viu a \xc3\x80sia: la conca del riu Kul a l'Iran.\n_START_SECTION_\nObservacions\n_START_PARAGRAPH_\n\xc3\x89s inofensiu per als humans, el seu \xc3\xadndex de vulnerabilitat \xc3\xa9s baix (10 de 100) i la seua principal amena\xc3\xa7a \xc3\xa9s l'extracci\xc3\xb3 d'aigua del seu h\xc3\xa0bitat per a les activitats humanes."